Projekts

**LATVIJAS REPUBLIKAS MINISTRU KABINETA**

**SĒDES PROTOKOLLĒMUMS**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Rīgā Nr. 2017.gada \_\_.\_\_\_\_\_\_\_\_\_

**Informatīvais ziņojums “Latvijas potenciālā SEG emisiju samazināšanas mērķa laikaposmam no 2020. gada līdz 2030. gadam izpildes nodrošināšana”**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

1. Pieņemt zināšanai iesniegto informatīvo ziņojumu.
2. Ekonomikas ministrijai, Finanšu ministrijai, Izglītības un zinātnes ministrijai, Satiksmes ministrijai, Vides aizsardzības un reģionālās attīstības ministrijai un Zemkopības ministrijai, kā arī Pārresoru koordinācijas centram izstrādājamos jaunajos attīstības plānošanas dokumentos un politikas plānošanas dokumentos, ievērojot nozaru prioritātes, ņemt vērā nepieciešamību un paredzēt atbilstošas rīcības, t.sk. iespēju robežās informatīvā ziņojuma 2. pielikumā minētās rīcības, kas veicinātu Latvijas siltumnīcefekta gāzu (turpmāk – SEG) emisiju samazināšanas mērķa un zemes izmantošanas, zemes izmantošanas maiņas un mežsaimniecības (turpmāk – ZIZIMM) sektorā piemērojamo mērķu – meža apsaimniekošanas oglekļa dioksīda bilances mērķis un ZIZIMM sektora ne-emisiju nosacījuma, izpildi.
3. Ekonomikas ministrijai, Finanšu ministrijai, Satiksmes ministrijai, Vides aizsardzības un reģionālās attīstības ministrijai un Zemkopības ministrijai, ņemot vērā finanšu instrumentu pamatprogrammu prioritātes, iekļaut SEG emisiju samazināšanas un oglekļa dioksīda piesaistes veicināšanas pasākumu īstenošanas nepieciešamību un izmaksas to pārziņā esošo finanšu instrumentu programmu, t.sk. Eiropas Savienības fondu, finansējuma plānošanā un izlietojumā.
4. Izglītības un zinātnes ministrijai, kā arī Vides aizsardzības un reģionālās attīstības ministrijai, Zemkopības ministrijai, Satiksmes ministrijai un Ekonomikas ministrijai plānojot zinātnes politiku vides un klimata jomā, kā arī citās jomās, kas saistītas ar emisiju avotiem (t.sk. enerģētika, lauksaimniecība, transports) un risinājumiem to ierobežošanai (t.sk. inovatīvām tehnoloģijām un procesiem) un tai nepieciešamā finansējuma izlietojumu, ņemt vērā nepieciešamību un iekļaut pasākumus, kas veicina Latvijas pētījumus Latvijas SEG emisiju samazināšanas mērķa un ZIZIMM sektorā piemērojamo mērķu – meža apsaimniekošanas oglekļa dioksīda bilances mērķis un ZIZIMM sektora ne-emisiju nosacījums, izpildes plānošanā un nodrošināšanā nepieciešamo risinājumu identificēšanu un ieviešanu.

Ministru prezidents Māris Kučinskis

Valsts kancelejas direktors Jānis Citskovskis